Fellingstillatelse for jerv Lakselv og Brennelv sauealslag, Porsanger

kommune
___

Vi viser til deres søknad av 13.08.03 der det søkes om fellingstillatelse

for jerv i deler av Porsanger kommune.

Vedtak:

Fylkesmannen i Finnmark gir med dette fellingstillatelse  for en (-1-) jerv

til Lakselv og Brennelv saualslag i Porsanger kommune. Felllingstillatelsen

gjelder fra og med 18. august til og med 14. september 2003. Tillatelsen er

begrenset til sauealslagets beiteområder i Brennelvområdet.

Begrunnelse for vedtaket

Det ble funnet tre døde lam i Rocci-området 12.08.03,  som er

dokumentert/antatt drept av jerv. Jerven ble observert spisende på det

tredje kadaveret. I tillegg ble det funnet en søye som var nedgravd i myr,

denne er foreløpig ikke bekreftet om den er jervedrept. 18.08.03 ble det

rapportert inn 8 stk. kadaver som var funnet ca. 4 km nord om de første

funnene. Minst 7 kadaver er brakt inn til SNO for dokumentasjon og funnet

dokumentert eller antatt drept av jerv. Dokumentasjonen ble utført av

Jon-Ove Scheie, SNO, Porsanger.

Fellingstillatelse på jerv gis normalt for å forhindre ytterligere tap av

bufe eller tamrein i situasjoner der det allerede er dokumentert at jerv har

voldt betydelig skade. Tillatelse kan også gis etter søknad eller etter

initiativ fra Fylkesmannen,  før skade skjer i områder der skadepotensialet

er stort, jf. § 3 i "Forskrift om forvaltning av bjørn, jerv, ulv og gaupe"

av 30.06.00. En slik avgjørelse skal bygge på en helhetsvurdering av

skadenes betydning i forhold til behovet for vern av rovviltet, sett i

forhold til prinsippet om differensiert forvaltning. 

Ved utøvelse av dettes skjønnet skal det blant annet tas hensyn til områdets

betydning som beitemark og skadenes omfang og utvikling, jf. § 3, 2. ledd

pkt. b og c. 

Fellingstillatelsen gis på en jerv til for å forhindre ytterligere tap av

bufe  i området. Området er et kronisk skadeområde med store jerveskader de

senere årene. Det beiter både sau og rein i dette området og uttak av en

jerv antas å ha stor tapsreduserende effekt for brukerne. 

Tillatelsen er gitt med hjemmel i § 12 i Lov om viltet (viltloven) av 29.

mai 1981 nr. 38, med senere endringer, og  § 3 i "Forskrift om forvaltning

av bjørn, jerv, ulv og gaupe" av 30.06.00, jf. Direktoratet for

naturforvaltnings (DN) brev av 06.06.003 der Fylkesmannen i  Finnmark er

gitt myndighet til å forvalte betinget fellingstillatelse på 2 jerv i

Finnmark, innen gitt tidsramme og under gitte vilkår. 

Fellingstillatelsen gis på følgende vilkår:

1.
Tillatelsen gjelder fra og med 18.08.03 til og med 14.09.03.

2.
Tillatelsen gjelder i beiteområdet til Brennelv beitelag i deler av

Porsanger kommune. 

3.
Følgende personer er med på fellingslaget: Kristian Paulsen

(fellingsleder), Mats Ørjan Paulsen, Yngve Andersen, Gunnar Johnsen, Asde

Myrheim, Gudmund Hansen og Paval Even Hansen. Alle medlemmer i fellingslaget

skal være kjent med gjeldende vilkår for fellingstillatelsen. Eventuelle nye

medlemmer på fellingslaget må innmeldes til Fylkesmannens miljøvernavdeling

før de kan delta i fellingen.

4.
Deltakerne i fellingsforsøket forplikter seg til å utøve fellingen

på en human og sikkerhetsmessig forsvarlig måte, jf. viltlovens § 19.

Fylkesmannen skal holdes løpende orientert om utfallet av fellingsforsøket

og skal rådføres ved viktige avgjørelser. Fjelltjenesten i Lakselv skal

holdes orientert om fellingsforløpet. 

5.
Ved felling kan det benyttes hagle eller rifle. Ved bruk av rifle

skal det brukes minimum kaliber 222.R, med ekspanderende prosjektil

(blyspiss, hullspiss e.l.), med minimum anslagverdi på 980 joule på 100

meters avstand.

6.
Utført felling skal straks meldes til Fjelltjenesten avd. Lakselv,

SNO, Lakselv og til Fylkesmannens miljøvernavdeling (tlf. 78 95 03 65).

Meldingen skal inneholde opplysninger om tid og sted for fellingen.

Fellingsstedet skal påvises dersom Fylkesmannen ber om det.

6.
Fellingslaget plikter å forvisse seg om at påskutt dyr er truffet.

Dersom jerv såres under forsøk på felling, skal fellingslaget gjøre det de

kan for å få avlivet jerven. Dersom ettersøk av eventuelt såret dyr etter

første dag er uten resultat, skal lederen for fellingslaget underrette

kommunen og Fylkesmannen. Medlemmene i det oppnevnte fellingslaget skal da

uten godtgjørelse bistå kommunen i det videre ettersøket.

6.
Jerv som blir felt skal ivaretas og håndteres på en slik måte at

skrotten ikke ødelegges eller forringes unødig. Felt dyr skal så raskt som

mulig bringes til Fjelltjenesten avd. Lakselv eller SNO . Felt jerv tilhører

Viltfondet.

6.
Fylkesmannen vurderer bestandssituasjonen og skadesituasjonen

fortløpende, og kan på eget initiativ oppheve denne tillatelsen. 

Fylkesmannen dekker dokumenterte utgifter i forbindelse med fellingen med

inntil kr. 

10 000,- dersom jerv felles. Det bes om at originale kvitteringer for utlegg

vedlegges. Beløpet kan ikke brukes til å avlønne oppnevnte jegere. Dersom

felling ikke lykkes dekkes ingen utgifter.

Vedtaket kan påklages til Direktoratet for naturforvaltning innen 3 uker

etter mottakelsen av dette brev, jf. forvaltningslovens kap. IV, § 28 og 29.

Eventuell klage begrunnes og sendes via Fylkesmannen.

Med hilsen

Trond Aarseth 





Stein Nilsen

fung. fylkesmiljøvernsjef

viltforvalter 

Kopi:   Fjelltjenesten avd. Lakselv

